**Juraj Rizman** (\* 1. november 1976, Bratislava) je slovenský komunikačný poradca a moderátor relácie *Bezpečne SK*. Bývalý občiansky aktivista (v sektore pôsobil medzi rokmi 1993 – 2019), najmä v oblasti ochrany ľudských práv, životného prostredia a obrany občianskych organizácií. Bol dlhoročným členom Rady vlády pre mimovládne neziskové organizácie (2012 – 2019). Pôsobil ako riaditeľ Greenpeace na Slovensku (2008 – 2013), aj projektový koordinátor Via Iuris (2016 – 2019). V rokoch 2019 – 2021 pôsobil najprv ako poradca prezidentky (2019 – 2020). Verejnosti je známy ako partner prezidentky SR Zuzany Čaputovej.

Životopis
---------

### Detstvo

Vyrastal na Tehelnom poli v bratislavskom Novom Meste. Navštevoval športové gymnázium, venoval sa dráhovej cyklistike.

### Ochranár

V roku 1993 sa začal ako 16-ročný angažovať v Greenpeace Slovensko ako dobrovoľník. V roku 1994 ho zadržali na rebríku chladiacej veže v jadrovej elektrárni Mochovce, za čo dostal poriadkovú pokutu. Zúčastnil sa viacerých protestných akcií, napríklad proti testom jadrových zbraní, výstavbe atómových elektrárni, v roku 2007 protestov proti ťažbe dreva v Tichej a Kôprovej doline. Protestoval aj v Česku, Maďarsku, Rakúsku a Rumunsku.

Rizman sa v roku 2008 stal riaditeľom slovenského Greenpeace, ktorý viedol až do roku 2013. Pôsobil tiež ako ako riaditeľ komunikácie Greenpeace pre strednú a východnú Európu. Z Greenpeace odišiel v roku 2016.

### Via Iuris

Od roku 2016 pôsobil v občianskom združení Via Iuris, kde mal na starosti koordináciu komunikácie a kampaní. V roku 2018 rozbehol v rámci organizácie projekt Civil Society Defense v rámci, ktorého organizácia monitorovala útoky voči občianskym organizáciám a aktivistom, poskytovala im komunikačné a právne poradenstvo.

### Štátna služba

V júni 2019 sa stal poradcom prezidentky SR pre oblasť životného prostredia a občiansku spoločnosť, kde pôsobil až do januára 2020. Potom, čo s prezidentkou začali tvoriť pár, začal po parlamentných voľbách v roku 2020 pracovať ako poradca podpredsedu NR SR Juraja Šeligu, kde zotrval do konca marca 2021.

### Podnikanie

Od apríla 2021 je na voľnej nohe. V súčasnosti sa venuje poradenstvu v oblasti komunikácií, stratégií a kampaní. Od septembra 2021 moderuje reláciu Bezpečne SK, ktorú pripravuje v spolupráci s denníkom SME.

### Ocenenia

Je držiteľom ocenenia *Hovorca roka* za roky 2008 a 2017.

Osobný život
------------

Je partnerom prezidentky SR Zuzany Čaputovej.

Rizman sa s Čaputovou pozná od roku 2008, kedy ako ochranár z Greenpeace spolupracoval so združením Via Iuris s prípadom pezinskej skládky. Neskôr spolupracovali pri komunikácii ocenenia Čaputovej Goldmanovou environmentálnou cenou. V roku 2016 spoločne pracovali na kampani na podporu zrušenia amnestií Vladimíra Mečiara.

Rizman je rozvedený, z predchádzajúceho manželstva má syna.

Referencie
----------

1. ↑  SUDOR, Karol. Juraj Rizman: Človek sa začína hrať na Boha. *SME* (Bratislava: Petit Press), 2008-04-14. Dostupné online [cit. 2021-09-24]. ISSN 1335-4418.
2. 1 2 3 4 5 6 7 8  BENEDIKOVIČOVÁ, Mária. Juraj Rizman: Keď sme už so Zuzanou Čaputovou doma, poradu o práci si nerobíme. *Denník N* (Bratislava: N Press), 2021-09-23. Dostupné online [cit. 2021-09-24]. ISSN 1339-844X.
3. 1 2 3   *Juraj Rizman Chlapec, ktorý robil zle a polepšil sa* [online]. svetlopodperinou.sk, 2019-05-19, [cit. 2021-09-24]. Dostupné online.
4. 1 2 3  KOVAČIČ, Michal. Poradca Zuzany Čaputovej: prezidentka bude menej lietať, hľadí na ekológiu. *Aktuality.sk* (Bratislava: Ringier Axel Springer Slovakia), 2019-08-24. Dostupné online [cit. 2021-09-24].
5. 1 2 3 4 5 6 7  KONÍK, Juraj. Čaputovej poradca Rizman: Pamätám si časy, keď sa Zuzane vyhrážali pre skládku. *Denník N* (Bratislava: N Press), 2019-05-29. Dostupné online [cit. 2021-09-24]. ISSN 1339-844X.
6. 1 2 3  GEHREROVÁ, Ria. Ak aktivisti nič nepoškodia, nemali by ich trestať, hovorí bývalý šéf Greenpeace. *Denník N* (Bratislava: N Press), 2018-12-06. Dostupné online [cit. 2021-09-24]. ISSN 1339-844X.
7. 1 2 3  RAÁBOVÁ, Martina. Aktivista Greenpeace: Nikdy sme sa nezbavovali zodpovednosti za naše činy. *SME* (Bratislava: Petit Press), 2018-12-02. Dostupné online [cit. 2021-09-24]. ISSN 1335-4418.
8. ↑  Ladislav Bariak ml.. Poradca prezidentky: Čaputovej sa vyhrážali, keď bojovala proti pezinskej skládke. *Aktuality.sk* (Bratislava: Ringier Axel Springer Slovakia), Správy. Dostupné online [cit. 2021-09-24].
9. 1 2 3   Osobnosti: Juraj Rizman. *SME* (Bratislava: Petit Press). Dostupné online [cit. 2021-09-24]. ISSN 1335-4418.
10. 1 2  GEHREROVÁ, Ria. Prezidentka svojich partnerov nezapiera a tak je to správne. *Denník N* (Bratislava: N Press), 2020-06-04. Dostupné online [cit. 2021-09-24]. ISSN 1339-844X.
11. ↑  ČTK. Prezidentka Čaputová má nového partnera. Je jím bývalý šéf slovenské Greenpeace Juraj Rizman. *Lidovky.cz* (Praha: MAFRA), 2020-05-27. Dostupné online [cit. 2021-09-24]. ISSN 1213-1385.

Externé odkazy
--------------

* Juraj Rizman: Človek sa začína hrať na Boha – rozhovor Karola Sudora v denníku SME (2008)

| * z
* d
* u
Zuzana Čaputová |
| --- |
| Prezidentka | 
* prezidentské voľby 2019
* inaugurácia
* zoznam zahraničných ciest

 |
| Pred prezidentským úradom | 
* kauza Pezinská skládka

 |
| Rodina | 
* partner Juraj Rizman (od 2020)
* partner Peter Konečný (2019 – 2020)
* bývalý manžel Ivan Čaputa (do 2018)
* dcéra Lea Čaputová (\* 2001)
* Emma Čaputová (\* 2004)

 |
| Ostatné | 
* Kategória

 |

Autoritné údaje: * VIAF: 187159818827013812802